Lietajúci Čestmír

Lietajúci Čestmír () je šesťdielny televízny seriál pre deti z roku 1983.

Vznikol v koprodukcii Česko-Slovenska a Západného Nemecka v réžii Václava Vorlíčka. Seriál bol vysielaný aj vo Vietname, Mongolsku, Nemecku (Der fliegende Ferdinand), Poľsku (Latający Czestmir), Maďarsku a Bulharsku.

Exteriéry seriálu boli natočené v Mělníku a na zámku Štiřín. Seriál existuje v dvoch verziách, nemeckej a českej. Česká verzia má 6 dielov po cca 45 minútach, nemecká 12 dielov po cca 30 minútach. Scény, kde sa v zábere vyskytujú nápisy, boli natočené dvakrát, raz v českej a druhýkrát v nemeckej mutácii. Niektoré zábery sa vyskytujú iba v českej verzii, v nemeckej chýbajú.

 Dej 

Hlavným hrdinom je žiak Čestmír Trnka, ktorý sa vďaka prapodivnému a zázračnému meteoritu dostane na planétu kvetín. Odtiaľto si prinesie semienka dvoch kúzelných kvetov. Vďaka jednej môže lietať, vďaka druhej vyzerá na chvíľu ako dospelý človek.

 Obsadenie 
 Lukáš Bech ako žiak Čestmír Trnka
 Jan Kreidl ako žiak David Pelc
 Žaneta Fuchsová ako žiačka Barbora Bartáková
 Antonín Kala ako žiak Oskar Blecha
 Vladimír Menšík ako Zbyněk Trnka, Čestmírov otec a správca Ústavu pre zdokonalenie človeka
 Zdena Hadrbolcová ako Helena Trnková, Čestmírova matka
 Ivana Andrlová ako Zuzana Trnková, Čestmírova sestra a asistentka v Ústave
 Petr Nárožný ako Bedřich Blecha, holič, Oskarov otec
 Iva Janžurová ako holička Blechová, Oskarova matka
 Ivan Vyskočil ako učiteľ Filip Janda
 Jiří Sovák ako profesor Otakar Langmajer, riaditeľ Ústavu pre zdokonalenie človeka
 Nelly Gaierová ako Otylka Langmajerová, jeho sestra
 Marie Rosůlková ako Cecilka Langmajerová, jeho sestra
 Jiřina Bohdalová ako učiteľka Klepáčová
 Stella Zázvorková ako riaditeľka školy
 Martin Růžek ako profesor Ohlsson
 Jiří Lábus ako žiak David Pelc – ako dospelý
 Simona Stašová ako žiačka Barbora Bartáková – ako dospelá
 Viktor Král ako Otakar Langmajer – po omladnutí
 Alena Karešová ako rozprávačka (len hlas)
 František Filipovský
 Josef Somr
 Zdeněk Stehlík
 Miluše Špechtová
 Svatopluk Skládal
 Karel Effa
 Jan Kanyza
 Jiří Kodet
 Pavel Zedníček
 Karel Augusta
 Ladislav Křiváček
 Vlastimil Hašek
 Luděk Kopřiva
 Luděk Sobota

 Tvorcovia 
 Václav Vorlíček – réžia
 Miloš Macourek – námet a scenár
 Emil Sirotek – kamera
 Miroslav Hájek – strih
 František Fabián – zvuk
 Karel Svoboda – autor hudby
 Michal David – spev titulnej piesne
 Skupina Elektrovox a Fisyo – hudba
 Skupina Kroky Františka Janečka – hudba
 Dr. Štěpán Koníček – dirigent
 Jarmila Turnovská, Gert K. Müntefering – dramaturgovia
 Arch. Milan Nejedlý – výtvarník dekorácií
 Jiří Rulík, Vlastimil Rada – výprava
 Irena Greifová, Ludmila Ondráčková – návrhy kostýmov
 Jiří Šimon, Milan Novák – masky
 Věra Pištěková – pomocný režisér
 Irena Mimrová – script
 Pavel Nový, Iva Šetková, Adriena Váchová – zástupcovia vedúceho produkcie
 Jiří Krejčí – vedúci produkcie
 Vladimír Novotný, arch. Milan Nejedlý, Antonín Weiser, Boris Masník – triky

 Časti 
 Modrý kámen
 Šest květináčů
 Geniální rodina
 Velký vezír
 Rodina na větvi
 Poslední květina

 Zázračné kvetiny 
V seriáli sa vyskytujú tieto zázračné kvetiny:

 Lietajúci kvet – kto si k nej privonia, dokáže lietať.
 Kvetina starnutia – kto si k nej privonia, zostarne.
 Kvetina dobra – kto si k nej privonia, má túžbu robiť ostatným radosť, a to aj na svoj vlastný úkor.
 Kvetina inteligencie – kto si k nej privonia, stane sa veľmi inteligentným a získa mnoho vedomostí.
 Kvetina zdravia – kto si k nej privonia, tomu sa vyliečia všetky choroby vrátane padania vlasov.
 Kvetina sily – kto si k nej privonia, má veľkú fyzickú silu.
 Kvetina sluchu – kto si k nej privonia, získa dobrý sluch. Napríklad počujú rozhovory ľudí aj na veľkú vzdialenosť.
 Biela kvetina – kto si k nej privonia, omladne do detských rokov.

Účinok kvetiny zdravia a bielej kvetiny je trvalý, zatiaľ čo účinok ostatných kvetín po určitej dobe zmizne.

 Referencie 

 Externé odkazy 




 Létající Čestmír: miesta natáčania na Filmová místa.cz

Kategória:Česko-slovenské televízne seriály
Kategória:Detské filmy a seriály
Kategória:Televízne seriály z roku 1983